
BIROUL PERMANENT
AL
CAMEREI DEPUTAŢILOR

		În conformitate cu prevederile Regulamentului Camerei Deputaţilor, republicat, cu modificările și completările ulterioare, vă înaintăm, alăturat, Raportul  asupra  Proiectului de Lege pentru aprobarea Ordonanței Guvernului nr.4/2019 privind reorganizarea sistemului național de clasificare a carcaselor de bovine, porcine și ovine, precum și monitorizarea, controlul și raportarea prețurilor de piață a carcaselor și a animalelor vii, transmis spre dezbatere, în fond, în procedură de urgență  Comisiei pentru agricultură, silvicultură, industrie alimentară și servicii specifice  cu adresa nr. PLx. 111 din 11 martie 2019.
În raport de obiectul şi conţinutul său, propunerea legislativă face parte din categoria legilor ordinare.

R A P O R T  
asupra Proiectului de Lege pentru aprobarea Ordonanței Guvernului nr.4/2019 privind reorganizarea sistemului național de clasificare a carcaselor de bovine, porcine și ovine, precum și monitorizarea, controlul și raportarea prețurilor de piață a carcaselor și a animalelor vii 
(PLx. 111/2019)
		
În conformitate cu prevederile art.95 și 115 din Regulamentul Camerei Deputaţilor, republicat cu modificările și completările ulterioare Comisia pentru agricultură, silvicultură, industrie alimentară şi servicii specifice  a fost sesizată spre dezbatere,  în fond, în procedură de urgență  cu Proiectului de Lege pentru aprobarea Ordonanței Guvernului nr.4/2019 privind reorganizarea sistemului național de clasificare a carcaselor de bovine, porcine și ovine, precum și monitorizarea, controlul și raportarea prețurilor de piață a carcaselor și a animalelor vii, transmis cu adresa nr. PLx. 111 din 11 martie 2019 și înregistrat cu nr.4c-5/106  din 12 martie  2019.
Senatul, în calitate de primă Cameră sesizată, a adoptat proiectul de lege în ședința din 6 martie 2019.
În conformitate cu prevederile art.76 alin. (2) din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.
Consiliul Legislativ, cu avizul nr. 58/30.01.2019, avizează favorabil proiectul de ordonanță cu observații și propuneri.
	
	Comisia juridică, de disciplină și imunități, cu avizul nr. 4c-13/199/ 2019, Comisia pentru industrii și servicii, cu avizul nr. 4c-3/92/2019 și Comisia pentru tehnologia informației și comunicațiilor au avizat favorabil proiectul de lege.
Proiectul de lege are ca obiect de reglementare organizarea Sistemului naţional de clasificare a carcaselor de bovine, porcine şi ovine, precum şi monitorizarea, controlul şi raportarea preţurilor de piaţă a carcaselor de animale vii în contextul îndeplinirii obligaţiilor ce revin României, ce rezidă din calitatea sa de stat membru al Uniunii Europene. Principalele intervenţii legislative vizează pe de o parte, desemnarea, la nivel naţional, a entităţilor componente care asigură funcţionarea acestui sistem, iar pe de altă parte, obligativitatea preluării şi implementării în legislaţia naţională a prevederilor noilor Regulamente UE adoptate de Comisia Europeană pentru domeniul clasificării carcaselor: Regulamentul delegat (UE) nr.2017/1182 al Comisiei din 20 aprilie 2017 de completare a normelor de aplicare a Regulamentului (UE) 1308/2013 al Parlamentului şi al Consiliului în ceea ce priveşte grilele utilizate în Uniune pentru clasificarea carcaselor de bovine, porcine şi ovine şi în ceea ce priveşte raportarea preţurilor de piaţă ale anumitor categorii de carcase şi animale vii; Regulamentul de punere în aplicare (UE) nr.2017/1184 al Comisiei din 20 aprilie 2017 de stabilire a normelor de aplicare a Regulamentului (UE) 1308/2013 al Parlamentului şi al Consiliului în ceea ce priveşte grilele utilizate în Uniune pentru clasificarea carcaselor de bovine, porcine şi ovine şi în ceea ce priveşte raportarea preţurilor de piaţă ale anumitor categorii de carcase şi animale vii; Regulamentul nr.2017/1183 al Comisiei din 20 aprilie 2017 de completare a Regulamentelor (UE) nr.1307/2013 şi (UE) nr.1308/2013 ale Parlamentului European şi ale Consiliului în ceea ce priveşte notificările către Comisie de informaţii şi documente; Regulamentul nr.2017/1185 al Comisiei din 20 aprilie 2017 de stabilire a normelor de aplicare a Regulamentelor (UE) nr.1307/2013 şi (UE) nr.1308/2013 ale Parlamentului European şi ale Consiliului în ceea ce priveşte notificările către Comisie de informaţii şi documente, precum şi de modificare şi abrogare a mai multor regulamente ale Comisiei, acte juridice obligatorii în toate elementele lor şi care se aplică direct în fiecare stat membru, potrivit art.288 din Tratatul privind funcţionarea Uniunii Europene (TFUE), parte constitutivă a Tratatului de la Lisabona.
Potrivit prevederilor art. 61 din Regulamentul Camerei Deputaţilor, republicat, cu modificările și completările ulterioare, membrii Comisiei pentru agricultură, silvicultură, industrie alimentară şi  servicii specifice au examinat proiectul de lege, în şedinţa din 23.04.2019.		
La lucrările Comisiei deputații au fost prezenți conform listei de prezență. 
În conformitate cu prevederile art.55 din Regulamentul Camerei Deputaţilor, republicat, cu modificările și completările ulterioare, la lucrările comisiei a participat, în calitate de invitat, domnul Alexandru Valentin Țachianu, secretar de stat Ministerul Agriculturii și Dezvoltării Rurale.
[bookmark: _GoBack]În urma examinării proiectului de lege şi a opiniilor examinate,  membrii  Comisiei au hotărât, cu majoritate de voturi (s-au înregistrat patru abțineri), să propună plenului Camerei Deputaților adoptarea  Proiectului de Lege pentru aprobarea Ordonanței Guvernului nr.4/2019 privind reorganizarea sistemului național de clasificare a carcaselor de bovine, porcine și ovine, precum și monitorizarea, controlul și raportarea prețurilor de piață a carcaselor și a animalelor vii, în forma prezentată de Senat.	
	În raport de obiectul și conținutul său, proiectul de lege face parte din categoria legilor ordinare.

	PREȘEDINTE,
Alexandru STĂNESCU
	SECRETAR,
Dan CIOCAN

	




Șef serviciu, Anton Păștinaru

